钦定古今图书集成/明伦汇编/闺媛典/第354卷 > 《和李溉之舞姬脱鞋吟》欧阳元
## 钦定古今图书集成/明伦汇编/闺媛典/第354卷 > 《和李溉之舞姬脱鞋吟》欧阳元

宫袍绣蹙金花绮，红绡紧衬双鸾尾。盈盈慢服舞腰
轻，彩云飞处香风起。藕丝掣断春云松，瑞莲双结并头红。夭夭曲曲玉弯卷，翠凫飞去天欲软。玉阶秀茁
兰笋长，琼沙迸出芦芽浅。徘徊困倚东风力，湿砌香
云坠无迹。无限娇羞不自持，君王唤起扶花立。